Korporativ boshqaruv ilmiy-taʼlim markazining samarali faoliyatini taʼminlashga doir tashkiliy chora-tadbirlar toʻgʻrisida
(resolution, 2020-07-30)

Oʻzbekiston Respublikasi Prezidentining “Aksiyadorlik jamiyatlarida zamonaviy korporativ boshqaruv uslublarini joriy etish chora-tadbirlari toʻgʻrisida” 2015-yil 24-apreldagi PF-4720-son Farmonini va Oʻzbekiston Respublikasi Prezidentining “Korporativ boshqaruv ilmiy-taʼlim markazi faoliyatini tashkil etish chora-tadbirlari toʻgʻrisida” 2015-yil 30-sentabrdagi PQ-2414-son qarorini bajarish yuzasidan, shuningdek xalqaro standartlarga muvofiq korporativ boshqaruv va menejment sohasida mutaxassislar tayyorlash tizimini tubdan takomillashtirish va ularning professional saviyasini oshirish, korporativ boshqaruvning zamonaviy usullarini joriy etishni ilmiy-metodik qoʻllab-quvvatlash maqsadida Vazirlar Mahkamasi qaror qiladi: 1. Quyidagilar: Korporativ boshqaruv ilmiy-taʼlim markazining magistraturasini tamomlaganlik toʻgʻrisidagi davlat diplomining namunasi 4-ilovaga muvofiq; Korporativ boshqaruv ilmiy-taʼlim markazining oʻquv kurslarini tamomlaganlik toʻgʻrisidagi davlat sertifikatining namunasi 5-ilovaga muvofiq tasdiqlansin. 2. Belgilansinki: Korporativ boshqaruv ilmiy-taʼlim markazining (keyingi oʻrinlarda Markaz deb ataladi) muassisi Oʻzbekiston Respublikasi Prezidenti huzuridagi Loyiha boshqaruvi milliy agentligi hisoblanadi. Markaz faoliyatini moliyalashtirish muassisning mablagʻlari, magistratura talabalarini va oʻquv kurslari tinglovchilarini oʻqitganlik uchun toʻlov, respublika tashkilotlari va xalqaro tashkilotlarning grantlari, shuningdek qonun hujjatlarida taqiqlanmagan boshqa manbalar mablagʻlari hisobiga amalga oshiriladi; Markazning magistraturasiga xoʻjalik boshqaruvi organlari, aksiyadorlik jamiyatlari va boshqa tadbirkorlik subyektlarining Oʻzbekiston Respublikasi fuqarolari boʻlgan 40 yoshgacha yoshdagi, oliy maʼlumotga (diplomli mutaxassis, bakalavr) va oliy taʼlim muassasasini tamomlagandan keyin kamida uch yil ish stajiga ega boʻlgan rahbar xodimlari va mutaxassislari test sinovlari yoʻli bilan ochiq tanlov asosida qabul qilinadilar; Markazda xoʻjalik boshqaruvi organlari, aksiyadorlik jamiyatlari va boshqa tadbirkorlik subyektlarining magistr darajasiga ega yoki diplomli mutaxassis boʻlgan rahbar xodimlarini qayta tayyorlash va ularning malakasini oshirish maxsus taʼlim dasturlari boʻyicha amalga oshiriladi; Markazda oʻqish davrida magistratura tinglovchilarining ular egallab turgan ish oʻrinlari (lavozimlari) va ish haqi saqlab qolinadi; oʻquv-metodik rahbarlik va taʼlim jarayonini yuritish tuziladigan shartnomalar asosida Markazning xorijiy hamkorlari bilan birgalikda amalga oshirilishi mumkin. Markazga Markaz Vasiylik kengashining qarori bilan lavozimga tayinlanadigan va lavozimdan ozod qilinadigan direktor boshchilik qiladi. 3. Markaz: Vasiylik kengashi bilan kelishgan holda Magistrlar tayyorlash boʻyicha davlat taʼlim standartlari talablariga muvofiq Markazda oʻqitiladigan fanlarning oʻquv rejalari, dasturlari va roʻyxatini bir oy muddatda tasdiqlasin; 2016-yildan boshlab bitiruvchilarning doimiy ravishda yangilanadigan maʼlumotlar bazasi faoliyat koʻrsatishini taʼminlasin, ularning kasbiy oʻsishi va tadbirkorlik sohasidagi yutuqlarining tizimli monitoringini olib borsin. 4. Markazga pulli asosda konsalting xizmatlari koʻrsatishga, shu jumladan ilgʻor xorijiy va milliy tajribani umumlashtirish asosida tegishli tavsiyalar bergan holda tashkilotlarda seminarlar, treninglar va forumlar, korporativ boshqaruv va menejment tizimlari diagnostikasini tashkil etishga, korporativ boshqaruv tizimini takomillashtirish maqsadida qoʻllanmalarni va ichki korporativ hujjatlarni ishlab chiqishga ruxsat berilsin. 5. Oʻzbekiston Respublikasi Axborot texnologiyalari va kommunikatsiyalarini rivojlantirish vazirligi, Oliy va oʻrta maxsus taʼlim vazirligi, Oʻzbekiston Milliy kutubxonasi: Markazning respublika mintaqalaridan ishtirokchilar va xorijiy ilmiy-taʼlim muassasalari bilan videokonferensiyalar va masofaviy treninglar oʻtkazish uchun “Elektron taʼlim” milliy tarmogʻiga ulanishini; Markazning Oʻzbekiston Milliy kutubxonasining axborot-kutubxona fondiga va yetakchi xorijiy litsenzion axborot-kutubxona resurslari fondlariga doimiy ravishda elektron ulanishini taʼminlasinlar. 6. Oʻzbekiston Respublikasi Ichki ishlar vazirligi, “Yergeodezkadastr” davlat qoʻmitasi, Davlat raqobat qoʻmitasi, Toshkent shahri hokimligi yigʻimlar va boshqa toʻlovlar undirmasdan bir hafta muddatda: Oʻzbekiston Respublikasi Vazirlar Mahkamasi huzuridagi tugatilgan Oliy biznes maktabining va Oʻzbekiston Respublikasi Davlat raqobat qoʻmitasi huzuridagi Respublika biznes maktabining Markazga oʻtayotgan avtotransport vositalarini Oʻzbekiston Respublikasi Ichki ishlar vazirligi organlarida qayta roʻyxatdan oʻtkazsinlar; Oʻzbekiston Respublikasi Vazirlar Mahkamasi huzuridagi tugatilgan Oliy biznes maktabining koʻchmas mol-mulkiga kadastr hujjatlarini Markazga qayta roʻyxatdan oʻtkazsinlar. 7. Oʻzbekiston Respublikasi Iqtisodiyot vazirligi, Davlat raqobat qoʻmitasi bir hafta muddatda Markazning belgilangan tartibda davlat roʻyxatidan oʻtkazilishini taʼminlasinlar. 8. Oʻzbekiston Respublikasi Hukumatining 6-ilovaga muvofiq ayrim qarorlariga oʻzgartirishlar kiritilsin. 9. Oʻzbekiston Respublikasi Hukumatining 7-ilovaga muvofiq ayrim qarorlari oʻz kuchini yoʻqotgan deb hisoblansin. 10. Mazkur qarorning bajarilishini nazorat qilish Oʻzbekiston Respublikasi Bosh vazirining birinchi oʻrinbosari R.S. Azimov zimmasiga yuklansin. 1. Vazirlar Mahkamasining 2010-yil 18-iyundagi 118-son qarori bilan tasdiqlangan Oliy taʼlim muassasalarining magistraturasiga qabul qilish tartibi toʻgʻrisidagi Nizom 1-bandining ikkinchi xatboshidagi “Oʻzbekiston Respublikasi Vazirlar Mahkamasi huzuridagi Oliy biznes maktabining” soʻzlari “Korporativ boshqaruv ilmiy-taʼlim markazining” soʻzlari bilan almashtirilsin. 3. Vazirlar Mahkamasining 2014-yil 31-yanvardagi 21-son qarori bilan tasdiqlangan Davriy bosma nashrlarning majburiy nusxalari yuboriladigan muassasa va tashkilotlarning roʻyxatidagi “Korporativ boshqaruv markazi” soʻzlari “Korporativ boshqaruv ilmiy-taʼlim markazi” soʻzlari bilan almashtirilsin. 4. Vazirlar Mahkamasining 2015-yil 2-martdagi 36-son qarori (Oʻzbekiston Respublikasi QT, 2015-y., 3-son, 12-modda) bilan tasdiqlangan Magistratura toʻgʻrisidagi Nizomning 1-bandi uchinchi xatboshidagi “Oʻzbekiston Respublikasi Vazirlar Mahkamasi huzuridagi Oliy biznes maktabiga” soʻzlari “Korporativ boshqaruv ilmiy-taʼlim markaziga” soʻzlari bilan almashtirilsin. 1. Vazirlar Mahkamasining “Korporativ boshqaruv markazini tashkil etish toʻgʻrisida” 2003-yil 4-iyuldagi 304-son qarori. 2. Vazirlar Mahkamasining “Oʻzbekiston Respublikasi Hukumatining ayrim qarorlariga oʻzgartirishlar kiritish toʻgʻrisida” 2004-yil 17-yanvardagi 28-son qaroriga (Oʻzbekiston Respublikasi QT, 2004-y., 1-son, 5-modda) ilovaning 35-bandi. 3. Vazirlar Mahkamasining “Oʻzbekiston Respublikasi Hukumatining ayrim qarorlarini oʻz kuchini yoʻqotgan deb hisoblash hamda baʼzilariga oʻzgartirishlar kiritish toʻgʻrisida” 2005-yil 22-fevraldagi 73-son qaroriga (Oʻzbekiston Respublikasi QT, 2005-y., 2-son, 13-modda) 2-ilovaning 18-bandi. 4. Vazirlar Mahkamasining “Oʻzbekiston Respublikasi Hukumatining ayrim qarorlariga oʻzgartirish va qoʻshimchalar kiritish hamda baʼzilarini oʻz kuchini yoʻqotgan deb hisoblash toʻgʻrisida (Oʻzbekiston Respublikasining “Qimmatli qogʻozlar bozori toʻgʻrisida” 2008-yil 22-iyuldagi OʻRQ-163-son hamda “Aksiyadorlik jamiyatlari va aksiyadorlarning huquqlarini himoya qilish toʻgʻrisida”gi Oʻzbekiston Respublikasi Qonuniga oʻzgartirish va qoʻshimchalar kiritish haqida 2008-yil 26-sentabrdagi OʻRQ-183-son qonunlari)” 2009-yil 22-dekabrdagi 323-son qaroriga (Oʻzbekiston Respublikasi QT, 2009-y., 12-son, 79-modda) ilovaning 6-bandi. 5. Vazirlar Mahkamasining “Oliy biznes maktabining moddiy-texnika bazasini mustahkamlash chora-tadbirlari toʻgʻrisida” 2013-yil 19-fevraldagi 48-son qarori. 6. Vazirlar Mahkamasining “Oliy biznes maktabi faoliyatini tashkil etishga doir qoʻshimcha chora-tadbirlar toʻgʻrisida” 2014-yil 8-oktabrdagi 282-son qarori. 7. Vazirlar Mahkamasining “Oʻzbekiston Respublikasi Vazirlar Mahkamasi huzuridagi Oliy biznes maktabining ayrim masalalari toʻgʻrisida” 2014-yil 31-dekabrdagi 375-son qarori. 8. Vazirlar Mahkamasining “Oʻzbekiston Respublikasi Vazirlar Mahkamasi huzuridagi Oliy biznes maktabining moddiy-texnika bazasini mustahkamlash chora-tadbirlari toʻgʻrisida” 2015-yil 2-apreldagi 79-son qaroriga 2-ilovaning 1-bandi.